text: Uheld forsinkede morgentrafikken på Taulov-motorvejen
  20 februar 2017 kl. 05.28
  Et uheld på Taulovmotorvejen gav tidlig mandag morgen kø på Taulov-motorvejen i retning mod Fredericia.
  Uheldet blev anmeldt klokken 05.38 og var sket på E20 Taulovmotorvejen i retning mod Fredericia mellem motorvejskryds Kolding og afkørsel 61 Taulov.
  - Der er alene sket materielle skader. Vi håber på, at oprydningen er overstået inden myldretrafikken for alvor sætter ind, siger vagtchef Lars Grønlund, Sydøstjyllands Politi, til TV SYD.
  Omkring klokken 7.30 gled trafikken atter som på en normal morgen i myldretiden.
  